O‘zbekistonda ilmiy maqola bilan fan doktori bo‘lish imkoniyati tug‘ildi

O‘zbekiston Prezidentining “Oliy o‘quv yurtidan keyingi ta’lim tizimini yanada takomillashtirish to‘g‘risida”gi 16-fevraldagi PF–4958-son farmoni ijrosini ta’minlash maqsadida 22-mayda qabul qilingan Vazirlar Mahkamasining “Oliy o‘quv yurtidan keyingi ta’lim tizimini yanada takomillashtirish to‘g‘risida” 304-sonli qarori asosida ishlab chiqilayotgan OAK nizomlari loyihalarida juda jiddiy o‘zgarish va yangiliklar nazarda tutilgan. Bu haqda bloger Xushnudbek Xudayberdiyev Facebook ijtimoiy tarmog‘ida ma’lum qildi.

“Hozirda OAK rasmiy saytida OAK nizomlari loyihalari muhokama qilinmoqda. Nizomlar loyihalarida juda jiddiy, ta’bir joiz bo‘lsa, inqilobiy o‘zgarish va yangiliklar nazarda tutilgan”, — deyiladi xabarda.
Jumladan, Ilmiy darajalar berish tartibi to‘g‘risidagi nizomga kiritilayotgan o‘zgartirish va qo‘shimchalarga muvofiq mamlakat tarixida ilk bor samarali ilmiy faoliyatni rag‘batlantirish va xalqaro tajribani e’tiborga olgan holda OAK Rayosati qarori bilan istisno tariqasida tadqiqotlar amalga oshirilgan muassasa xulosasi va Ilmiy kengash taqdimnomasi asosida quyidagilarga dissertatsiya himoyasisiz ilmiy daraja berilishi mumkin:
Xorijiy mamlakatlar ilmiy jurnallari impakt-faktorining tegishli darajasi har bir fan tarmog‘ining xususiyatidan kelib chiqqan holda OAK Rayosati qarori bilan belgilanadi.